Roratau Tented Bush Camp is in die Leeuwgedacht Bewarea geleë en bied gerieflike permanente tente en 5 privaat rustic karavaan/tent staan plekke
Daar is 5 tente met 'n elektriese heining, Koedoe en sebra wat albei slaapplek vir 2 het, en Blesbok, Blouwildebees en Rooibok wat almal slaapplek vir 4 het. Die tente met slaapplek vir 2 beskik oor koningingrootte-beddens, en die tente met slaapplek vir 4 beskik oor koningingrootte-beddens en dubbelslaapbanke. Elke tent het 'n en suite-badkamer met 'n stort, en linne en badhanddoeke word voorsien. Gaste moet asseblief hulle eie swemhanddoeke saambring.
Elke tent het 'n kombuis wat toegerus is met 'n tweeplaatstoof, yskas, eetgerei en breekware. Daar is egter nie mikrogolfoonde nie. Elke tent het ook braaigeriewe langs die privaat klein swembadjie wat deur die son verhit word, sowel as skadu-parkeerplek. Hout en houtskool is by die kamp te koop.
Daar is 'n boma met 'n braai-area vir groepbesprekings. Daar is 'n restaurant en kontantkroeg met DStv, stapafstand vanaf die tente by die aangrensende lodge en dag-spa.
Roratau beteken "plek waar die leeus brul" en is ideaal as jy snags die leeu, hiëna, jakkals en uil se geroep wil hoor. Die kamp spog ook met 'n hele klomp ander wildspesies, soos koedoes, rooihartbeeste, blouwildebeeste, blesbokke, sebras, kameelperde en vlakvarke wat vanaf die tente gewaar kan word. Daar is 'n hele rits voetslaan- en bergfietsry-roetes in die omgewing en wildritte kan op versoek gereël word.